**Saprašanās memorands (SM)**

**par Eiropas Dzīvnieku ģenētisko resursu Gēnu banku (EUGENA)**

**starp**

**Latvijas Republikas Zemkopības ministriju, tālāk tekstā dēvētu kā „ERFP dalībvalsts valdības pārstāvis”**

**un**

**Eiropas Reģionālo dzīvnieku ģenētisko resursu koordinācijas centru (ERFP).**

**Ievads**

**Eiropas Reģionālais dzīvnieku ģenētisko resursu koordinācijas centrs (ERFP) un ERFP dalībvalsts valdības pārstāvis:**

* apzinoties, ka pasaules pārtikas nekaitīguma nodrošināšana un nabadzības mazināšana ir globāli izaicinājumi gan tagadējai, gan nākotnes paaudzēm; ka tajā pašā laikā, bioloģiskās dažādības saglabāšana un ilgtspējīga izmantošana, kā arī ģenētisko resursu izmantošanā gūto labumu godīga un taisnīga sadale ir globālās sabiedrības galvenais pienākums, kas ir akceptēts pieņemot Bioloģiskās dažādības konvenciju (CBD) 1992. gadā. Tūkstošgades attīstības 1. mērķis „galējas nabadzības un bada izskaušana” un 7. mērķis „vides ilgtspējīguma nodrošināšana” izgaismo šos izaicinājumus. Dzīvnieku ģenētiskie resursi (AnGR), kā svarīga lauksaimniecības bioloģiskās dažādības sastāvdaļa, ir nozīmīga lopkopības bāze un piedāvā iespējas pielāgot dzīvnieku šķirnes mainīgajai ražošanas sistēmai, tirgiem un vidēm, jo īpaši ņemot vērā klimata pārmaiņas;
* apzinoties to, ka AnGR ziņā Eiropas valstis ir lielā mērā savstarpēji atkarīgas. Dzīvnieku gēni, genotipi un populācijas ir izplatījušies visā Eiropā kopš seniem laikiem, un AnGR attīstība un pilnveidošana Eiropā arvien turpinās. Notiek AnGR sistemātiska starptautiska apmaiņa gan Eiropā, gan globāli. Šīs starpvalstu atkarības un AnGR nozīmīguma dēļ pārtikas nekaitīgumā, FAO Pārtikas un lauksaimniecības ģenētisko resursu komisijai (CGRFA) ir būtiska loma AnGR saglabāšanā un ilgtspējīgā izmantošanā;
* apzinoties, ka balstoties uz CGRFA darbu Starptautiskajā lauksaimniecībā un pārtikā izmantojamo dzīvnieku ģenētisko resursu tehniskajā konferencē, 2007. g. septembrī tika pieņemts pirmais Pasaules rīcības plāns (GPA) attiecībā uz lauksaimniecībā un pārtikā izmantojamo dzīvnieku ģenētiskajiem resursiem. GPA ir iestrādātas divdesmit trīs Stratēģiskās prioritātes, kuras ir mērķētas uz dzīvnieku ģenētiskās dažādības izzušanas apkarošanu un uz AnGR izmantošanu ilgtspējīgā veidā. GPA iestrādātās Rīcības stratēģiskās prioritātes rosina konkrētu pasākumu veikšanu, lai mainītu pašreizējās ģenētiskās dažādības izzušanas tendences un veicinātu ilgtspējīgu AnGR izmantošanu. Darbības ir tieši vērstas uz praktiskās īstenošanas galvenajiem jautājumiem ar nepieciešamo institūciju un kapacitāšu saskaņotas attīstības palīdzību. Jo īpaši GPA 9. Stratēģiskā prioritāte uzsver AnGR *ex situ* saglabāšanas izveidi un stiprināšanu;
* apzinoties to, ka Eiropas Reģionālais dzīvnieku ģenētisko resursu koordinācijas centrs uzņēmās veicināt GPA ieviešanu Eiropā un atbalstīt AnGR *in situ* un *ex situ* saglabāšanu un ilgtspējīgu izmantošanu, un paplašināt Nacionālo koordinatoru aktivitātes Eiropas līmenī. Galvenās ERFP iestādes *ex situ* saglabāšanā ir Eiropas Dzīvnieku ģenētisko resursu Gēnu banku tīkls (EUGENA) un ERFP *Ex situ* saglabāšanas darba grupa, kuru pārrauga ERFP Ģenerālā asambleja un tai palīdz Dokumentācijas un informācijas darba grupa un ERFP sekretariāts;
* uzskatot, ka Nagojas Protokols Par piekļuvi ģenētiskajiem resursiem un no to izmantošanas gūtā labuma taisnīgu un godīgu sadali (ABS) nosaka vispārējos CBD noteikumus par ABS attiecībā uz AnGR izmantošanu un tradicionālajām zināšanām saistībā ar šiem ģenētiskajiem resursiem. Tas ietver iedarbīgu labuma sadales saistību īstenošanu, kas ir noteikti savstarpējā vienošanās starp piegādātāju un lietotāju. Nagojas protokols mudina valstis attīstīt, aktualizēt un izmantot nozares un starpnozaru līguma parauga klauzulas, noslēdzot savstarpējas vienošanās, un veicināt labākās prakses.
* atzīstot, ka ERFP ir iecerējusi Eiropas Dzīvnieku ģenētisko resursu gēnu banku tīklu (EUGENA). EUGENA atbalstīs AnGR *ex situ* saglabāšanu un to ilgtspējīgu izmantošanu, un veicinās FAO izveidotās GPA un Nagojas Protokola ieviešanu Eiropā ABS nolūkā;
* atzīstot, ka šis SM nav juridiski saistošs, tas nav starptautisko likumu subjekts un tas nemaina parakstījušās ERFP dalībvalsts konstitucionālās piekritības sadali;

**ir sasniegušas šādu saprašanos**:

1. **Definīcijas**

Šī Saprašanās Memoranda nolūkā:

1. AnGR nozīme - lauksaimniecībā un pārtikā izmantojamo dzīvnieku ģenētiskie resursi;
2. ERFP nozīme – AnGR Eiropas Reģionālais koordinācijas centrs;
3. EUGENA nozīme – Eiropas AnGR Gēnu banku tīkls;
4. Ģenētiskais materiāls nozīmē – reproduktīvais materiāls vai jebkāds ģenētiskais materiāls, kas paņemts no šķirnēm ilgtermiņa saglabāšanas nolūkā, kas var tikt izmantots reprodukcijai vai pētniecībai un attīstībai, īpaši sperma, olšūnas, embriji, somatiskās šūnas un DNS;
5. Gēnu banka nozīmē – *ex situ* saglabāšanai un ilgtspējīgai izmantošanai paredzētā ģenētiskā materiāla glabātuve, kuru uztur saimniekvalsts institūcija, kuru ir pilnvarojusi un/vai atzinusi valsts iestāde šī uzdevuma veikšanai. Gēnu banka var sastāvēt no vienas vai vairākām glabātuvēm (*in vitro* vai *in vivo*) sadarbojoties kā vienots tīkls;
6. Institūcijas nozīmē – valsts sektors, pilsoniskās sabiedrības un privātā sektora gēnu bankas un citas institūcijas, kuras tur AnGR ģenētisko materiālu;
7. Iesaistītā valsts nozīmē - ERFP dalībvalsts, kuras valdības pārstāvis ir parakstījis SM ar EUGENA un tāda ERFP dalībvalsts, kurai ir viena vai vairākas gēnu bankas.
8. Iesaistītā gēnu banka nozīmē – ERFP dalībvalsts gēnu banka, kura ir iesaistīta EUGENA.
9. **EUGENA izveidošana**

Ar šo parakstītāji izveido AnGR Eiropas Gēnu banku tīklu.

1. **Dalība EUGENA**

ERFP dalībvalstis var iesaistīties EUGENA ar noteikumu, ka

1. tās ir ERFP dalībvalstis, kuras ir iekļautas ERFP kompetences ietvara sarakstā un
2. tām ir viena vai vairākas gēnu bankas.
3. **EUGENA mērķi**

EUGENA mērķi ir:

1. atbalstīt gēnu bankas ERFP dalībvalstīs, lai tās pildītu savus individuālos uzdevumus un mērķus;
2. uzlabott *ex situ* kolekcijās uzglabāto AnGR uzraudzību un novērtēšanu ERFP dalībvalstīs, daloties ar informāciju par gēnu banku kolekcijām;
3. uzlabot gēnu banku darbību un procedūras ERFP dalībvalstīs, daloties ar informāciju;
4. veicināt AnGR ilgtermiņa saglabāšanu un uzturēšanu *ex situ* kolekcijās ERFP dalībvalstīs;
5. izmantot AnGR *ex situ* saglabāšanas un ilgtspējīgas izmantošanas sinerģiju ar gēnu banku kopēju aktivitāšu palīdzību ERFP dalībvalstīs;
6. uzlabot pārrobežu šķirņu ģenētiskās dažādības *ex situ* saglabāšanas un ilgtspējīgas izmantošanas efektivitāti;
7. veicināt *ex situ* saglabāšanas iegūšanas un pieejas nosacījumu harmonizēšanu un ilgtspējīgu izmantošanu visās ERFP dalībvalstu gēnu bankās;
8. veicināt ERFP dalībvalstu gēnu banku kvalitātes uzlabošanu;
9. radīt Eiropas pētniecības infrastruktūras elementu AnGR saglabāšanai un ilgtspējīgai izmantošanai;
10. veicināt Eiropas reģionālo pieeju starptautiskajai sadarbībai un AnGR apmaiņai Nagojas Protokola par labuma sadali un pieejamību kontekstā.
11. **EUGENA attiecības ar ERFP**
12. EUGENA darbosies ERFP kompetences ietvarā.
13. ERFP ģenerālā Asambleja:
14. apstiprinās EUGENA darba plānu, kuru izstrādās EUGENA Koordinācijas padome (tālāk dēvētu par „Koordinācijas padomi”);
15. lems par ERFP fondu izmantošanu EUGENA aktivitātēs;
16. saņems no Koordinācijas padomes un apstiprinās progresa ziņojumus par aktivitātēm;
17. veiks vispārēju EUGENA uzraudzību.
18. Koordinācijas padome būs EUGENA operatīvā organizācija, kuras sastāvā būs katras iesaistītās valsts pārstāvis (vien persona no katras iesaistītās valsts). Koordinācijas padome:
19. īstenos EUGENA mērķus;
20. izstrādās un pieņems atbilstošas vadlīnijas, ieskaitot Materiālu iegādes līgumus (MAA) un Materiālu nodošanas līgumu paraugu (MTA) EUGENA vajadzībām;
21. izstrādās darba plānu, ko apstiprinās ERFP Ģenerālā asambleja;
22. realizēs un uzraudzīs darba plānu;
23. konsultēsies ar ERFP *Ex situ* saglabāšanas darba grupu;
24. konsultēsies ar ERFP Dokumentācijas un informācijas darba grupu;
25. katru gadu sniegs ziņojumus ERFP Ģenerālajai asamblejai.
26. ERFP Sekretariāts attiecībā uz EUGENA:
27. paraksta SM ERFP vārdā;
28. sniegs tehnisku un administratīvu atbalstu EUGENA.
29. ERFP *Ex situ* saglabāšanas darba grupa attiecībā uz EUGENA:
30. strādās pie Koordinācijas padomes un/vai ERFP Ģenerālās asamblejas ierosinātajām tēmām;
31. ierosinās tēmas Koordinācijas padomei un/vai ERFP Ģenerālajai asamblejai;
32. veicinās gēnu banku dalību tīklā;
33. uzturēs saziņas tīklu attiecībā uz *ex situ* saglabāšanu un AnGR ilgtspējīgu izmantošanu.
34. ERFP Dokumentācijas un informācijas darba grupa attiecībā uz EUGENA:
35. atbalstīs ģenētiskā materiāla dokumentāciju saistībā ar EUGENA;
36. atbalstīs informācijas apmaiņu par ģenētisko materiālu saistībā ar EUGENA.
37. **Atbildības jomas**
38. ERFP dalībvalsts valdības pārstāvis:
39. pilnvaro un/vai atzīst institūcijas par EUGENA iesaistītajām gēnu bankām. Tikai tāda institūcija, kura atrodas ERFP dalībvalstī, ir tiesīga būt iesaistītā gēnu banka. Pilnvarojums un/vai atzīšana var tikt realizēts ar līguma starpniecību tālāk dēvētu par „EUGENA līgumu” (skat. pielikumā) vai kādā citā ERFP dalībvalstij piemērotā formātā, pilnīgā saskaņā ar SM saturu un EUGENA līgumu un respektējot tos. EUGENA līguma kopija tiks nosūtīta ERFP sekretariātam;
40. veicinās institūcijas kļūt par iesaistītajām gēnu bankām saskaņā ar valsts politiku un esošo tiesisko struktūru;
41. rakstiski informēs ERFP sekretariātu par tās jurisdikcijā esošas iesaistītās gēnu bankas sadarbības izbeigšanu, sešus mēnešus pirms beigu datuma.
42. Iesaistītās gēnu bankas
43. drīkst parakstīt EUGENA līgumu ar ERFP dalībvalsts valdības pārstāvi EUGENA līgumā norādītajā formātā, vai kādā citā ERFP dalībvalstij piemērotā formātā, respektējot un pilnīgā saskaņā ar SM saturu un EUGENA līgumu, lai kļūtu par iesaistīto gēnu banku;
44. sniegs informāciju par ģenētiskā materiāla īpašuma tiesībām, iegādi un pieejas nosacījumiem EUGENAS struktūrā;
45. darīs pieejamu sabiedrībai paredzēto informāciju un nekonfidenciālu informāciju attiecībā uz ģenētisko materiālu EUGENA struktūrā;
46. darbosies atbilstoši EUGENA mērķiem;
47. veicinās pieeju un ģenētiskā materiāla un atbilstošās informācijas pieejamību EUGENA struktūrā saskaņā ar iesaistītās gēnu bankas noteikumiem.
48. **Šī Saprašanās memoranda stāšanās spēkā**

Šis Saprašanās memorands stājas spēkā ar datumu, kad to parakstīs ERFP sekretariāts un ERFP dalībvalsts valdības pārstāvis.

**8. Saprašanās memoranda grozīšana un sadarbības izbeigšana**

a) Šis Saprašanās memorands var tikt grozīts ar SM parakstījušo pušu vienprātīgu piekrišanu.

b) Parakstītājs var izbeigt sadarbību pēc tam, kad tas ir sešus mēnešu iepriekš rakstiski informējis otru parakstītāju par darbības izbeigšanu.

c) Saprašanās memoranda darbība izbeigsies, ja EUGENA vai ERFP beigs savu pastāvēšanu.

**9. Saprašanās memoranda glabāšana**

Saprašanās memorands tiek parakstīts trijos eksemplāros. Viens Saprašanās memoranda parakstītais oriģinālais eksemplārs angļu valodā tiek paturēts ERFP sekretariātā. Iesaistītā valsts paturēs divus oriģinālos parakstītā dokumenta eksemplārus.

Parakstītāji,

ERFP vārdā Latvijas valdības vārdā

|  |  |
| --- | --- |
| Vieta, datums:  Paraksts: | Vieta, datums:  Paraksts: |
| Danchin Coralie, sekretariāta vadītāja  Eiropas Reģionālais dzīvnieku ģenētisko resursu koordinācijas centrs (ERFP), Sekretariāts | Vārds, uzvārds  ERFP dalībvalsts valdības pārstāvja amats |

**PIELIKUMS**

**EUGENA Līgums**

Līgums starp

**Latvijas Republikas Zemkopības ministriju, kura ir pilnvarota parakstīt SM par EUGENA, [vārds, uzvārds, amats, valsts] personā, tālāk tekstā dēvētu par „ERFP dalībvalsts valdības pārstāvi”**

un

**EUGENA iesaistīto gēnu banku, [vārds, uzvārds, amats, institūcija, valsts] personā, tālāk tekstā dēvētu par „institūciju”**

1. Ar šo institūcija –
2. piekrīt kļūt par EUGENA iesaistīto gēnu banku;
3. uzņemas EUGENA iesaistītās gēnu bankas atbildību par sekojošo:
4. darboties saskaņā ar EUGENA mērķiem;
5. sniegt informāciju par ģenētiskā materiāla īpašuma tiesībām, iegūšanas un pieejamības nosacījumiem EUGENA robežās;
6. EUGENA robežās darīt pieejamu sabiedrībai paredzēto informāciju un nekonfidenciālu informāciju attiecībā uz ģenētisko materiālu;
7. veicināt pieeju ģenētiskajam materiālam un atbilstošās informācijas pieejamību EUGENA struktūrā saskaņā ar iesaistītās gēnu bankas noteikumiem;
8. ERFP dalībvalsts valdības pārstāvis akceptē attiecīgo institūciju, kā EUGENA iesaistīto gēnu banku un piekrīt strādāt ar institūciju EUGENA mērķu īstenošanā.
9. Iesaistītā gēnu banka ir tiesīga lauzt šo līgumu, sešus mēnešus iepriekš rakstiski informējot par to attiecīgās ERFP dalībvalsts valdības pārstāvi.
10. Gadījumā, ja ERFP dalībvalsts valdības pārstāvis nav apmierināts ar to, ka iesaistītā gēnu banka nepilda savas šajā līgumā noteiktās saistības pilnā apjomā, tad RFP dalībvalsts valdības pārstāvis ir tiesīgs jebkurā laikā iesniegt iesaistītajai gēnu bankai rakstisku paziņojumu, konkrēti norādot jomas, kurās iesaistītā gēnu banka ir pieļāvusi trūkumus. Ja iesaistītā gēnu banka neizlabo situāciju divpadsmit mēnešu laikā pēc minētā rakstiskā paziņojuma saņemšanas, ERFP dalībvalsts valdības pārstāvis ir tiesīgs nekavējoties izbeigt šī līguma darbību.
11. Šī līguma darbība beigsies, kad EUGENA iesaistītā valsts, kuras jurisdikcijā atrodas iesaistītā gēnu banka, izstājas no līguma, vai ar EUGENA parakstītā Saprašanās memoranda darbība izbeidzas.
12. Līgums tiks uzrakstīts angļu valodā, vai ERFP dalībvalsts oficiālā valsts valodā un tas glabāsies pie ERFP dalībvalsts valdības pārstāvja un EUGENA iesaistītajā gēnu bankā. Eksemplārs angļu valodā tiks nosūtīts ERFP sekretariātam.

Parakstītāji:

|  |  |
| --- | --- |
| ERFP dalībvalsts valdība  Vieta, datums | EUGENA iesaistītā gēnu banka  Vieta, datums |
| ERFP dalībvalsts valdības pārstāvja vārds, uzvārds, amats | Vārds, uzvārds  Amats  Institūcija  Valsts |